rejauldu/bengali-wikipedia huggingface dataset:
ডান|থাম্ব|এনবিসি নিউজ লোগো ১৯৫৯-১৯৭২  এনবিসি নিউজ হল যুক্তরাষ্ট্রের সম্প্রচার টেলিভিশন নেটওয়ার্ক এনবিসির সংবাদ বিভাগ। বিভাগটি এনবিসি ইউনিভার্সাল টেলিভিশন এন্ড স্ট্রিমিং-এর অধীনে কাজ করে। এনবিসি ইউনিভার্সাল নিউজ গ্রুপ এমএসএনবিসি নেটওয়ার্কের ২৪-ঘন্টা সাধারণ সংবাদ চ্যানেল, বাণিজ্যভিত্তিক সংবাদ চ্যানেল সিএনবিসি এবং সিএনবিসি ওয়ার্ল্ড, স্পেনীয় ভাষার চ্যানেল নোটিসিয়াস টেলিমুন্ডো এবং যুক্তরাজ্যভিত্তিক সংবাদ চ্যানেল স্কাই নিউজ পরিচালনা করে।  এনবিসি নিউজ ২১ ফেব্রুয়ারি, ১৯৪০-এ আমেরিকান সম্প্রচার টেলিভিশনের ইতিহাসে প্রথম নিয়মিত সংবাদ অনুষ্ঠান প্রচার করে। এটির সদরদপ্তর নিউইয়র্কের রকেফেলার প্লাজায় অবস্থিত।   ইতিহাস  210px|থাম্ব|১৯৮৬ থেকে ২০১৩ সাল পর্যন্ত ব্যবহৃত লোগো 210px|থাম্ব|২০১৩ থেকে ২০২৩ সাল পর্যন্ত ব্যবহৃত লোগো যুক্তরাষ্ট্রের ইতিহাসে প্রথম নিয়মিত টেলিভিশন সংবাদ টেলিভিশন চ্যানেল হিসেবে দ্বিতীয় বিশ্বযুদ্ধ চলাকালীন ২১ ফেব্রুয়ারি, ১৯৪০-এ এনবিসি নিউজ চালু হয়েছিল। '''   তথ্যসূত্র   বিষয়শ্রেণী:টেলিভিশন স্টেশন বিষয়শ্রেণী:মার্কিন যুক্তরাষ্ট্রের টেলিভিশন নেটওয়ার্ক বিষয়শ্রেণী:টেলিভিশন নেটওয়ার্ক বিষয়শ্রেণী:১৯৪০-এ অভিষিক্ত মার্কিন টেলিভিশন ধারাবাহিক বিষয়শ্রেণী:মার্কিন যুক্তরাষ্ট্রের টেলিভিশন সংবাদ বিষয়শ্রেণী:পডকাস্টিং কোম্পানি
আলি বিন ঈসা আল কাহাল ( ; ৯৪০ –১০১০ খ্রি.; উপাধি: চক্ষুরোগ বিশেষজ্ঞ : "দ্য অকুলিস্ট"/"আল-কাহহাল" ) ছিলেন মধ্যযুগের ইসলামি স্বর্ণযুগে সবচেয়ে পরিচিত ও সবচে' বিখ্যাত আরব চক্ষু বিশেষজ্ঞ। তিনি মধ্যযুগীয় ইউরোপে 'জেসু অকুলিস্ট' নামে পরিচিত ছিলেন, যা তার নামের একটি লাতিন অনুবাদ। তিনি প্রভাবশালী তাজকিরাত আল-কাহহালিন গ্রন্থের লেখক ছিলেন, যা কখনও কখনও মেমোরেন্ডাম অফ দ্য অকুলিস্ট নামে অনুবাদ করা হয়, যা মধ্যযুগের অবশিষ্ট থাকা সবচেয়ে ব্যাপক আরবি চক্ষুবিদ্যার বই।  বইটি তিনি হুনাইন ইবনে ইসহাক, গ্যালেন ও অন্যান্য পূর্ববর্তী লেখকদের রচনার উপর ভিত্তি করে তৈরি করেছিলেন এবং তাদের উল্লিখিত রোগের চিকিত্সা ও প্রতিকারসহ চোখের শারীরস্থান এবং তার রোগের বিস্তারিত বর্ণনা করেছেন। ইবনে ঈসা তার কাজের মাঝে চোখের শারীরস্থানের চিত্রও অন্তর্ভুক্ত করেছেন। এটি তার সময়ে চক্ষুবিদ্যার উপর একটি আদর্শ ও অমূল্য সম্পদ ছিল।  ইবনে ঈসা চোখের বিভিন্ন রোগের চিকিৎসার বর্ণনা দিয়েছেন এবং পরামর্শ দিয়েছেন। তিনিই প্রথম ভোগ-কোয়নাগি-হারাদা রোগের লক্ষণ বর্ণনা করেন। ইবনে ঈসা পটেরিজিয়ামের ফলে সৃষ্ট এপিফোরাকে শ্রেণিবদ্ধ করেছেন এবং রোগের পর্যায়ের উপর ভিত্তি করে এপিফোরার চিকিৎসার পরামর্শ দিয়েছেন–যথা: প্রাথমিক পর্যায়ে অ্যামোনিয়া লবণ, পোড়া তামা বা ঢালা আঠার মতো ক্ষয়কারী উপাদান দিয়ে চিকিৎসা এবং এপিফোরার দীর্ঘস্থায়ী পর্যায়ের জন্য একটি পালকযুক্ত শর দিয়ে একটি বক্রাকার ব্যবচ্ছেদ। এছাড়া অন্যান্য অস্ত্রোপচার সম্পর্কেও বইটিতে বর্ণনা করা হয়েছে। তিনি সম্ভবত নিজের গ্রন্থ তাদকিরাতে "অস্থায়ী অস্থিসন্ধির প্রদাহের" একটি বিরবণ লিপিবদ্ধ করেছেন।   বৈজ্ঞানিক কৃতিত্ব  থাম্ব|আলি ইবনে ঈসা কৃত তাজকিরাতুল কুহহালিন গ্রন্থের দুইটি পৃষ্ঠা। তিনি তার সময়ে চক্ষুবিজ্ঞানের ক্ষেত্রে বিশিষ্ট ছিলেন এবং "তাজকিরাত আল কুহহালিন" শিরোনামে প্রসিদ্ধ তার গ্রন্থটির প্রতি লোকেরা অন্যান্য বইয়ের পরিবর্তে অধিক ঝুঁকে পড়েছিল; যেমনটি ইবনে আবি উসাইবা বলেছেন।عيون الأنباء : 2 / 263 বইটি তিনটি বিভাগ নিয়ে গঠিত; চোখের শারীরস্থান বিষয়ে প্রথম বিভাগ এবং চোখের দৃশ্যমান রোগগুলির উপর দ্বিতীয় বিভাগ অর্থাৎ যে রোগগুলি সংবেদনশীল অঙ্গের নীচে হয়ে থাকে। তৃতীয় বিভাগটি চোখের অভ্যন্তরীণ রোগসমূহ সম্পর্কে, যা সংবেদনের অধীনে ঘটে না। তাঁর এই বইটি পশ্চিমে ব্যাপক খ্যাতি লাভ করেছে এবং লাতিন ও হিব্রু ভাষায় অনুবাদ করা হয়েছে। জার্মান চিকিৎসক হিরশবার্গ তার 'তাযকিরাত আল-কাহালিন' বইটির ভূমিকাতে বলেছেন যে, আলী বিন ঈসাই প্রথম চোখের ডাক্তার, যিনি সম্মোহন এবং অ্যানেস্থেশিয়ার পরামর্শ দেন।  তিনি মানাফি আ'যাউল হাইওয়ান এবং রিসালাহ ফি ইলমিল ইস্তেরলাব নামে দুইটি বইও লিখেছেন।   আরও দেখুন    আল রাযী  ইবনে সিনা  গোন্ডি শাপুর একাডেমি  নাসরীয় মারিস্তান  সিদি ফেজ মারিস্তান  আল আদুদি হাসপাতাল  মধ্যযুগে ইসলামি বিশ্বের আবিষ্কারের তালিকা  মধ্যযুগীয় ইসলামি বিশ্বে বিজ্ঞান   তথ্যসূত্র   বিষয়শ্রেণী:মধ্যযুগীয় আরব চিকিৎসক বিষয়শ্রেণী:চক্ষু বিশেষজ্ঞ বিষয়শ্রেণী:১১শ শতাব্দীর চিকিৎসক
ব্যবহার  Expected code input: =an ISO 15924 code ("Latn" in alpha-4 OR its numeric code)   →    →  Default output, in case the input is not found in the list, is blank (no text). It can be set different:   →  (empty string)   →  (empty string)   →    →    সংস্করণ   Alias names as of 2020-03-13, aligned with Unicode version 13.0.  and  (Latest Version files). File version self-identifies as "PropertyValueAliases-13.0.0.txt # Date: 2019-11-13, 21:52:10 GMT"   আরও দেখুন
thumbnail|নীলিমা সেন নীলিমা সেন (১৯২৮–১৯৯৬) ছিলেন একজন বিশিষ্ট রবীন্দ্রসংগীত শিল্পী।  প্রথম জীবন ১৯২৮ সালের ২৮ এপ্রিল ব্রিটিশ ভারতের বেঙ্গল প্রেসিডেন্সির কলকাতা শহরে (অধুনা ভারতীয় প্রজাতন্ত্রের পশ্চিমবঙ্গ রাজ্যের রাজধানী) নীলিমা গুপ্তের জন্ম হয়। তার যখন ছয় বছর বয়স তখন তার পিতামাতা শান্তিনিকেতনে চলে আসেন। সেখানেই তার শিক্ষাজীবনের শুরু। শান্তিনিকেতন থেকে তিনি শাস্ত্রীয় সংগীত ও রবীন্দ্রসংগীতে ডিপ্লোমা পাঠক্রম সম্পূর্ণ করেন। তারপর বিশ্বভারতী বিশ্ববিদ্যালয় থেকে স্নাতক হন। রবীন্দ্রনাথ ঠাকুরের সামনে অভিনয়ের সুযোগ একবার তিনি পেয়েছিলেন। কিন্তু সেই নাটকটি মঞ্চায়িত না হওয়ায় সেই সুযোগ ভেস্তে যায়। শান্তিনিকেতনে তিনি মহাত্মা গান্ধী, সুভাষচন্দ্র বসু প্রমুখের সামনে গান গাওয়ার সুযোগ পেয়েছিলেন। তার সংগীতগুরু ছিলেন শৈলজারঞ্জন মজুমদার।  অল ইন্ডিয়া রেডিওতে গান গাওয়া শুরু করার পরই তিনি ১৬ বছর বয়সে প্রথম রেকর্ড প্রকাশ করেন। সেই রেকর্ডটি বেশ জনপ্রিয় হয়। ১৯৫০ সালে তিনি ড. অমিয়কুমার সেনকে বিবাহ করে শান্তিনিকেতনের স্থায়ী বাসিন্দা হয়ে যান। তাদের কন্যা নীলাঞ্জনাও একজন সংগীতশিল্পী। নীলিমা সেন তার স্বামীর সঙ্গে মার্কিন যুক্তরাষ্ট্র ভ্রমণ করেছিলেন এবং বিবিসির বিভিন্ন কেন্দ্রে গান গেয়েছিলেন। প্রসাদ সেনের সঙ্গে তিনি ‘সুরঙ্গমা’ নামে একটি সংগীত বিদ্যালয় স্থাপন করেছিলেন এবং পরবর্তীকালে বিশ্বভারতীর সংগীত ভবনে শিক্ষিকা হিসেবে যোগ দিয়েছিলেন। কয়েক বছরের জন্য তিনি বর্ধমান বিশ্ববিদ্যালয়েও গান শেখান। তিনি সংগীত ভবনের অধ্যক্ষা হয়েছিলেন এবং সেই পদে থাকাকালীনই অবসর নেন। শিক্ষিকা হিসেবে তিনি তিনি তাসের দেশ, মায়ার খেলা (সুচিত্রা মিত্রের সঙ্গে), শেষরক্ষা (সুপ্রিয় ঠাকুরের সঙ্গে) নৃত্যনাট্যগুলিতে অংশ নেন। বিশ্বভারতীয় উদ্যোগে এগুলি কলকাতার রবীন্দ্রসদন ও নিউ এম্পায়ারে মঞ্চায়িত হয়েছিল। তার গলার স্বাভাবিক করুণ স্বরে "ও চাঁদ, চোখের জলের লাগল জোয়ার", "আহা, তোমার সঙ্গে প্রাণের খেলা", "বজাও রে মোহনবাঁশি", "তবু মনে রেখো" গানগুলি বিখ্যাত হয়।  নীলিমা সেন সারা ভারত, বাংলাদেশ, যুক্তরাজ্য, মার্কিন যুক্তরাষ্ট্র, মায়ানমার ও মালয়েশিয়ায় অনুষ্ঠান করেছেন। তার ছাত্রছাত্রীদের মধ্যে স্বস্তিকা মুখোপাধ্যায়, লিলি ইসলাম, বাসবী দত্ত, রেজওয়ানা চৌধুরী বন্যা, রীতা ঘোষ, প্রমিতা মল্লিক, জয়ন্তী পুরকায়স্থ, সোমা রায়, অদিতি মহসিন প্রমুখ উল্লেখযোগ্য।  তিনি একাধিক রেকর্ড প্রকাশ করেন। ১৯৯৬ সালের জুন মাসের ২৮ তারিখে দীর্ঘ রোগভোগের পর তার মৃত্যু ঘটে।  রেকর্ডিং ২০০৪ সালে সারেগামা থেকে নীলিমা সেনের চারটি একক কমপ্যাক্ট ডিস্ক প্রকাশিত হয়: "খেলার সাথি, বিদায়দ্বার", "রাজা", "তোমারি মধুর রূপে ভরেছ ভুবন" ও "তুমি বন্ধু, তুমি নাথ"। ২০০৫ সালে সারেগামা থেকে ২১টি গানের আরেকটি কমপ্যাক্ট ডিস্ক "কী রাগিণী বাজালে" প্রকাশিত হয়।  তথ্যসূত্র  বিষয়শ্রেণী:বাঙালি সঙ্গীতশিল্পী বিষয়শ্রেণী:১৯২৮-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:পশ্চিমবঙ্গের নারী সঙ্গীতজ্ঞ বিষয়শ্রেণী:রবীন্দ্রসঙ্গীত শিল্পী বিষয়শ্রেণী:শান্তিনিকেতনের সাথে যুক্ত ব্যক্তি বিষয়শ্রেণী:বিশ্বভারতী বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি সঙ্গীতজ্ঞ বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:কলকাতার সঙ্গীতশিল্পী বিষয়শ্রেণী:ভারতীয় ধ্রুপদী গায়িকা বিষয়শ্রেণী:২০শ শতাব্দীর ভারতীয় গায়িকা
গুরমিত সিংহ মিট হেয়ার হলেন বার্নালা আসন থেকে পাঞ্জাব বিধানসভার সদস্য। তিনি কংগ্রেস প্রার্থী কেওয়াল সিং ধিলোনকে পরাজিত করে ২০১৭ সালের বিধানসভা নির্বাচনে আম আদমি পার্টি থেকে জয়ী হন।  তিনি বিজিএস পাবলিক স্কুল বরনালা থেকে পড়াশোনা করেছেন এবং একজন মেকানিক্যাল ইঞ্জিনিয়ার। তিনি বর্তমানে পাঞ্জাবে আম আদমি পার্টির যুব শাখার ইনচার্জ হিসেবে দায়িত্ব পালন করছেন।   তথ্যসূত্র   বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:পাঞ্জাব (ভারত) বিধানসভার সদস্য ২০১৭-২০২২
রাম চেত চৌধুরী হলেন একজন ভারতীয় কৃষি বিজ্ঞানী। তিনি বিশ্ব ব্যাংক, আন্তর্জাতিক ধান গবেষণা ইনস্টিটিউট, জাতিসংঘ খাদ্য কর্মসূচী প্রভৃতি আন্তর্জাতিক সংস্থায় কাজ করেছেন।  জন্ম ও শিক্ষাজীবনী   রাম চেত চৌধুরী ভারতের উত্তর প্রদেশের গোরাখপুরে জন্মগ্রহণ করেন এবং এখানেই শিক্ষা লাভ করেন। চৌধুরী ১৯৫৯ সালে উচ্চ বিদ্যালয়ে শিক্ষা সমাপ্ত করে দীন দয়াল উপাধ্যায় গোরাখপুর বিশ্ববিদ্যালয়ে ভর্তি হন এবং এখান থেকে ১৯৬৩ সালে কৃষি বিষয়ে স্নাতক সম্পন্ন করেন। এরপর তিনি আগ্রা বিশ্ববিদ্যালয় থেকে ১৯৬৫ সালে স্নাতকোত্তর এবং ১৯৭০ সালে জেনেটিক্স এবং প্লান্ট ব্লিডিংয়ে পিএইচডি ডিগ্রি অর্জন করেন। এরপর তিনি ১৯৭৫ সালে জার্মানির মিউনিখের টেকনিক্যাল ইউনিভার্সিটি হতে এবং ১৯৮০ সালে ফিলিপাইনের আন্তর্জাতিক ধান গবেষণা ইনস্টিটিউট হতে পোস্টডক্টরাল সম্পন্ন করেন।   কর্মজীবন   ১৯৬৯ সালে গোবিন্দ বল্লভ পান্ত ইউনিভার্সিটি অব এগ্রিকালচার অ্যান্ড টেকনোলজিতে সহকারী অধ্যাপক হিসাবে তিনি তার কর্মজীবন শুরু করেন এবং একাদিক্রমে ১০ বছর এখানে সহযোগী অধ্যাপক ও সহযোগী পরিচালক পদে কর্মরত থেকে ১৯৭৯ সালে ড: রাজেন্দ্র প্রসাদ সেন্ট্রাল এগ্রিকালচার ইউনিভার্সিটি, পুসা, বিহারে প্রধান বিজ্ঞানী হিসাবে যোগদান করে প্রফেসর ও আঞ্চলিক পরিচালক হন। এরপর তিনি পর্যায়ক্রমে বিশ্ব ব্যাংক, আন্তর্জাতিক ধান গবেষণা ইনস্টিটিউট ও ফাও-এ কাজ করে ২০০৬ সালে অবসরগ্রহণ করেন।  তিনি ভারতের বিভিন্ন কৃষি বিশ্ববিদ্যালয়ে অধ্যাপনা করাকালীন কৃষি বিষয়ক তার কাজগুলি বিশ্বের বিভিন্ন জার্নাল জুড়ে প্রকাশিত হয়েছে এবং তার লেখা বহু ভারতীয় কৃষি বিশ্ববিদ্যালয়ে পাঠ্যক্রমের অংশ। তিনি নাইজেরিয়া, ফিলিপাইন, ইন্দোনেশিয়া, কম্বোডিয়া, মায়ানমারের পাশাপাশি ভারতে ধান ও অন্যান্য ফসলের উৎপাদন নিয়ে গবেষণা করেছেন। তিনি উদ্ভিদ প্রজননের উপর একটি পাঠ্যপুস্তক লিখেছেন, যা ১৯৮২ সালে অক্সফোর্ড ইউনিভার্সিটি প্রেস হতে প্রকাশিত হয়েছিল এবং ১৯৯৩ সাল পর্যন্ত ৪ বার পুনর্মুদ্রিত হয়েছে। ২০০১ সালে ফাও (FAO) ধানের জাতগুলোর উপর তার করা একটি বিস্তৃত কাজ প্রকাশ করে।  তিনি ১৯৯৮ সালের ৮ সেপ্টেম্বর অংশগ্রহণমূলক পল্লী উন্নয়ন ফাউন্ডেশন (Participatory Rural Development Foundation (PRDF - পিআরডিএফ) প্রতিষ্ঠা করেন এবং বর্তমানে এর চেয়ারম্যান। পূর্বে তিনি ইন্টারন্যাশনাল নেটওয়ার্ক ফর দ্য জেনেটিক ইভালুয়েশন অফ রাইস (INGER)-এর সমন্বয়কারী ছিলেন।   পুরস্কার ও সম্মননা  ভারতের উত্তর প্রদেশের ভূমিতে উত্পাদন উপযোগী চমৎকার ধানের জাত উদ্ভাবনের জন্য রাম চেত চৌধুরীকে ১৯৭৪ সালে ভারতের প্রাক্তন রাষ্ট্রপতি ড: রাজেন্দ্র প্রসাদের নামানুসারে প্রবর্তিত "ডঃ রাজেন্দ্র প্রসাদ সম্মননা" প্রদান করা হয়। ২০০০ সালে বিশ্বের অন্যান্য নেতৃস্থানীয় ধান বিশেষজ্ঞদের সাথে রাম চেত চৌধুরীকেও কম্বোডিয়ার প্রধানমন্ত্রী হুন সেন কর্তৃক "বিশিষ্ট সহযোগিতা সম্মননা" প্রদান করা হয়।International Rice Research Notes Vol. 25, No. 3, December 2000 (p42)  ২০১৭ সালে ড. এম.এস. স্বামীনাথন, ড. আর.এস. পরোদা ও অন্যান্য গণ্যমান্য ব্যক্তিবর্গ রাম চেত চৌধুরীকে "আইএসপিজিআর ফেলো" সম্মাননা দেন। ২০১৮ সালে ডাঃ রাম চেত চৌধুরীকে ইন্দো-নেপাল সাম্রাস্তা সংস্থা প্রধানমন্ত্রী মিঃ অলি, উপ-প্রধানমন্ত্রী মিঃ যাদব এবং অন্যান্যদের উপস্থিতিতে কাঠমান্ডুতে "কারম রত্ন পুরস্কার" প্রদান করে।[Indo-Nepal Samrasta News 2018]   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:ভারতীয় কৃষিবিদ বিষয়শ্রেণী:ভারতীয় বিজ্ঞানী বিষয়শ্রেণী:উত্তর প্রদেশের ব্যক্তি
আল-আকবর মসজিদ (; ; ), যা সুরাবায়ার মহান মসজিদ নামেও পরিচিত, পূর্ব জাভা, সুরাবায়ায় অবস্থিত একটি জাতীয় মসজিদ। ধারণক্ষমতার দিক থেকে জাকার্তার ইস্তিকালাল মসজিদের পরে ইন্দোনেশিয়ার দ্বিতীয় বৃহত্তম মসজিদ। মসজিদের অবস্থান সুরবায়া-পোরং হাইওয়ে রোডের পাশে। এর সবচেয়ে স্বতন্ত্র বৈশিষ্ট্যটি হলো এর বৃহৎ উল্লম্ব গম্বুজ, যেটির সাথে চারটি ছোট নীল গম্বুজ রয়েছে। এটিতে ৯৯ মিটার উচ্চতার একটি মিনার রয়েছে যেখানে আল্লাহর ৯৯ টি নাম রয়েছে।  এই সময়ের সুরবায়ার মেয়র সোয়েনার্তো সোয়েমপ্রাভিওর ধারণার পরে, ১৯৫৫ সালের ৪ আগস্ট মাটি খননের সূচনা হয়েছিল। ইন্দোনেশিয়ার উপরাষ্ট্রপতি ট্রাই সুত্রীস্নো প্রথম পাথর বসানোর মাধ্যমে এই নির্মাণকাজটি চিহ্নিত করেছিলেন। ১৯৯৭ সালের এশীয় আর্থিক সঙ্কটের কারণে যদিও নির্মাণটি সাময়িকভাবে স্থগিত করা হয়েছিল, কিন্তু ১৯৯৯ সালে নির্মাণটি পুনরায় শুরু হয়েছিল। আর ২০০০ সালে এর নির্মাণ কাজটি শেষ হয়েছিল। ২০০০ সালের ১০ নভেম্বর উদ্বোধন করেন ইন্দোনেশিয়ার রাষ্ট্রপতি কেএইচ আবদুররহমান ওয়াহিদ।  ক্ষেত্রের দিক থেকে, ভবন এবং সহায়ক সুবিধাগুলি মিলিতভাবে  বর্গমিটার প্রশস্ত। ভবনের দৈর্ঘ্য হলো  এবং প্রস্থ । এটির ছাদে চারটি ছোট গম্বুজ এবং একটি মিনার দ্বারা সমর্থিত একটি বৃহৎ প্রভাবশালী গম্বুজ রয়েছে। এই গম্বুজটির অনন্যতা হলো এটির আকারে যা প্রায়  উচ্চতা সম্পন্ন, যা ১.৫ স্তর সহ প্রায় অর্ধেক ডিমের অনুরূপ। গম্বুজটি ঢাকতে, একটি পণ্য ব্যবহার করা হয়েছিল, যা মালয়েশিয়ার শাহ আলমের সেলানগর গ্র্যান্ড মসজিদের মতো আরও কয়েকটি মসজিদের জন্য ব্যবহৃত হয়েছিলো। এই বিশাল মসজিদের অন্যান্য বৈশিষ্ট্যগুলির মধ্যে রয়েছে মসজিদের উঁচু এবং বড় কক্ষগুলির প্রবেশদ্বার এবং এর মিহরাব, যেটি ইন্দোনেশিয়ার বৃহত্তম।   স্থাপত্য  সুরবায়ার সেপুলুহ নোপেম্বার ইনস্টিটিউট অব টেকনোলজির (আইটিএস) একটি দল, যাদের ইন্দোনেশিয়ার বড় মসজিদ নির্মাণের পূর্ব অভিজ্ঞতা রয়েছে এমন বিশেষজ্ঞ পরামর্শদাতাদের সাথে স্থাপত্য নকশাটি তৈরি করেছিলেন। ন্যূনতম স্তরের দৃঢ়তার সাথে জমির অস্থির পরিস্থিতি দেওয়ার মাধ্যমে, এই নির্মাণের ভিত্তিটি অভ্যন্তরীণ বা পাকুবুমি ভিত্তি ব্যবস্থার সাহায্যে পরিচালিত হয়েছিলো। মসজিদটির ভিত্তি স্থাপনের জন্য ২০০০ টিরও কম খুটি বসানো হয়েছে।  মেঝেটি চারপাশের অবস্থানের স্থল পৃষ্ঠ থেকে ৩ মিটার উচ্চতায় নকশা করা হয়েছিল। যাইহোক, নকশায় পরবর্তী পরিবর্তন প্রয়োগের পরে, ভূগর্ভস্থ কক্ষটি বেসমেন্ট হিসাবে ব্যবহার করা হতো, এবং বেসমেন্টের (১ম তলা) উপরে তলাটি খুঁটি (ভাসমান তল সিস্টেম) দ্বারা সমর্থিত ছিল। তলার কাজটি সাইট কাস্টিং সিস্টেমের সাহায্যে তৈরি করা হয় এবং প্রিকাস্ট কংক্রিট দিয়ে তৈরি করা হয়, যেখানে  মিটার এবং ১৫ সেমি মাপের আয়তক্ষেত্রাকার মেঝের প্লেট রয়েছে।  ছাদের কাঠামো প্রস্তুতের জন্য, একটি ভেরেনডিয়াল সিস্টেমের সাথে মরীচি কংক্রিট (রিংবল্ক) ব্যবহার করা হয়েছিলো, যা নিচতলার (১ম তলা) সাথে  উচ্চতায় কাঠামোগত কলামগুলিকে সংযুক্ত করে। এই রিংবল্কটি কলাম ছাড়াই  প্রসারিত করে, যাতে মেঝেটি কলামগুলির দ্বারা পৃথক করা না যায়। সুতরাং উপাসকদের সুবিধার্থে মণ্ডলীর কক্ষটি বিভাগ বা কলাম দ্বারা পৃথক করা হয় নি।   আরও দেখুন   বিশ্বের বৃহত্তম মসজিদগুলোর তালিকা   তথ্যসূত্র   বিষয়শ্রেণী:২০০০-এ এশিয়ায় প্রতিষ্ঠিত বিষয়শ্রেণী:ইন্দোনেশিয়ার মসজিদ বিষয়শ্রেণী:জাভা বিষয়শ্রেণী:গম্বুজসহ মসজিদ বিষয়শ্রেণী:২০০০-এ ইন্দোনেশিয়ায় প্রতিষ্ঠিত
অণুপ চেতিয়া বা অণুপ চেটিয়া () (আসল নাম গোলাপ বড়ুয়া সুনীল বড়ুয়া, ভাইজান বা আহমেদ নামেও পরিচিত) আসামের নিষিদ্ধ সংগঠন ইউনাইটেড লিবারেশন ফ্রন্ট অব আসামের সাধারণ সম্পাদক। তিনি দলটির প্রতিষ্ঠাতা নেতাদের একজন। তিনি আসামের তিনসুকিয়া জেলার জেরাইগাঁওতে জন্মগ্রহণ করেন।   গ্রেপ্তার  চেটিয়াকে প্রথম আসামে মার্চ, ১৯৯১ সালে গ্রেফতার করা হয় কিন্তু তারপর মুখ্যমন্ত্রী হিতেশ্বর শইকিয়া তাকে মুক্তি দেন। পরে ২১ ডিসেম্বর, ১৯৯৭ সালে তিনি আবার বিদেশীদের আইন ও পাসপোর্ট আইনে ঢাকায় গ্রেফতার হন। কারণ তিনি তখন অবৈধভাবে বিদেশি মুদ্রা ও একটি স্যাটেলাইট ফোন বহন করছিলেন। তাকে বাংলাদেশী আদালত সাত বছর কারাদণ্ড প্রদান করেন এবং ঢাকার উপকণ্ঠে কাশিমপুর কারাগারে তাকে আটক রাখা হয়।   অভিযোগসমূহ  চেতিয়াকে যেসব অভিযোগে অভিযুক্ত করা হয় :  অবৈধভাবে জাল পাসপোর্ট ব্যবহার করে বাংলাদেশে প্রবেশের  ১৬টি বিভিন্ন দেশের অবৈধ বৈদেশিক মুদ্রা রাখার  অবৈধ অস্ত্র অবৈধ রাখা। এছাড়াও তিনি একজন হত্যা, অপহরণ ও চাঁদাবাজিসহ বিভিন্ন ক্ষেত্রে অসম পুলিশের দ্বারা ফেরার ছিলেন।   বহি: সমর্পন  ১৯৯৭ সালে তার গ্রেফতারের পর থেকে ভারত সরকার অণুপ চেটিয়াকে হস্তান্তর করতে বাংলাদেশকে বলে আসছিল। অণুরোধটি বাংলাদেশ রাষ্ট্র কর্তৃক প্রত্যাখ্যাত হয়েছিল এই ভিত্তিতে যে দুই দেশের একটি বন্দী বিনিময় চুক্তি ছিলো না।  ঢাকায় ১৫তম ভারত-বাংলাদেশ স্বরাষ্ট্র সচিব পর্যায়ের বৈঠক শেষে বাংলাদেশ স্বরাষ্ট্র সচিব মোজাম্মেল হক খান নিশ্চিত করেছেন যে, বাংলাদেশ ভারত থেকে অণুপ চেটিয়াকে হস্তান্তরে রাজি হয়েছে, বিনিময়ে নারায়ণগঞ্জে সাত খুনের মামলার প্রধান আসামি নূর হোসেনকে ফেরত পাঠাবে ভারত।   রাজনৈতিক আশ্রয়ের আবেদন  ৭ ডিসেম্বর , ২০০৮ তারিখে, চেটিয়া জাতিসংঘ শরণার্থীবিষয়ক হাইকমিশনার এর নিকট সনির্বন্ধ অণুরোধ জানিয়ে বাংলাদেশে শরণার্থী মর্যাদা এবং রাজনৈতিক আশ্রয় মঞ্জুর করার আহ্বান জানান। এন্টোনিও গুটেরেস, জেনেভা ভিত্তিক ইউএনএইচসিআর প্রধান, এর কাছে এক লিখিত চিঠিতে চেটিয়া উল্লেখ করেন যে তিনি ইতোমধ্যে কারাদন্ড সাত বছর কারাদণ্ড ভোগ করেছেন এবং অত: পর আর কোনো আসামিকে কারাগারে রাখা যায় না। উলফাও একটি নিরাপদ দেশে রাজনৈতিক আশ্রয়ের জন্য আবেদন করে।   বর্তমান অবস্থা  যদিও চেটিয়া উলফার সাধারণ সম্পাদক ছিলেন, এ অঞ্চলের রাজনৈতিক বিশ্লেষকগণ প্রতিষ্ঠানের মধ্যে তার বর্তমান প্রভাব সম্পর্কে সন্দেহ পোষণ করেন। ১১ নভেম্বর ২০১৫, অণুপ চেতিয়াকে বাংলাদেশ সরকার কর্তৃক ভারতে হস্তান্তর করা হয়।  অণুপ চেটিয়াকে ২৪ ডিসেম্বর, ২০১৫ তারিখে জামিনে গুয়াহাটি কারাগার থেকে মুক্তি দেওয়া হয়েছে।   তথ্যসূত্র    বহিঃসংযোগ   ULFA–I appeals to Hasina not to use Chetia’s extradition as a bargaining tool, The Sentinel  ULFA urges Bangladesh Prime Minister Sheikh Hasina to give honourable and decent repatriation to Anup Chetia, India Today Group  সময় টিভিকে দেয়া অনুপ চেটিয়ার বিশেষ সাক্ষাৎকার।(বাংলাদেশের ১০ ট্রাক অস্ত্র উলফাদের জন্য আনা হয়েছিলঃ অনুপ চেটিয়া)  বিষয়শ্রেণী:তিনসুকিয়া জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:উলফা সদস্য বিষয়শ্রেণী:বাংলাদেশের আসামী বিষয়শ্রেণী:অসমের আসামী বিষয়শ্রেণী:ভারতীয় বিদেশে আসামী বিষয়শ্রেণী:বাংলাদেশের বন্দী ও আটক বিষয়শ্রেণী:আসামের বন্দী ও আটক বিষয়শ্রেণী:উলফার সদস্য
বৈজয়ন্তী চারি (জন্ম ১৯৫৮) একজন ভারতীয়-আমেরিকান বিশিষ্ট অধ্যাপক। তিনি রিভারসাইডের ক্যালিফোর্নিয়া বিশ্ববিদ্যালয়ের বিশুদ্ধ গণিতের জন্য এফ. বার্টন জোন্স দানকৃত চেয়ার। তিনি প্রতিনিধিত্ব তত্ত্ব এবং কোয়ান্টাম বীজগণিতের উপর তাঁর গবেষণার জন্য পরিচিত। ২০১৫ সালে তিনি আমেরিকান ম্যাথমেটিক্যাল সোসাইটির ফেলো নির্বাচিত হন।.   শিক্ষা  বৈজয়ন্তী চারি মুম্বাই বিশ্ববিদ্যালয় থেকে স্নাতক, স্নাতকোত্তর এবং ডক্টরেট ডিগ্রি অর্জন করেছেন। তিনি রাজগোপালন পার্থসারথির তত্ত্বাবধানে মুম্বাই বিশ্ববিদ্যালয় থেকে পিএইচডি ডিগ্রি অর্জন করেন।   পেশাগত কর্মজীবন  পিএইচডি করার পর, তিনি মুম্বাইয়ের টাটা ইনস্টিটিউট অফ ফাণ্ডামেন্টাল রিসার্চে ফেলো হন। ১৯৯১ সালে, তিনি  রিভারসাইডের ক্যালিফোর্নিয়া বিশ্ববিদ্যালয়ে (ইউসিআর) যোগদান করেন। সেখানে তিনি এখন গণিতের একজন বিশিষ্ট অধ্যাপক। তাঁর কর্মজীবনে, তিনি বেশ কয়েকটি পরিদর্শনমূলক অধ্যাপনা অবস্থানে ছিলেন। সেগুলি হলো: সুইডেনের মিটাগ-লেফলার ইনস্টিটিউটের আমন্ত্রিত বরিষ্ঠ অংশগ্রহণকারী; জার্মানির কোলন বিশ্ববিদ্যালয়ের একজন আমন্ত্রিত অধ্যাপক; ফ্রান্সের প্যারিস ৭-এর একজন আমন্ত্রিত অধ্যাপক; আরআই-এর ব্রাউন বিশ্ববিদ্যালয়ের একজন আমন্ত্রিত গবেষণা ফেলো; জার্মানির বন-এর হাউসডর্ফ রিসার্চ ইনস্টিটিউট ফর ম্যাথমেটিক্সের একজন আমন্ত্রিত বরিষ্ঠ অংশগ্রহণকারী; এবং ইতালির রোম টোর ভার্গাটা বিশ্ববিদ্যালয়ের পরিদর্শক অধ্যাপক।  তিনি প্যাসিফিক জার্নাল অফ ম্যাথমেটিক্সের সম্পাদক এবং অ্যালজেব্রাস অ্যাণ্ড রিপ্রেসেন্টেশন থিয়োরি-র প্রধান সম্পাদক।  অ্যাণ্ড্রু এন. প্রেসলির সাথে, তিনি এ গাইড টু কোয়ান্টাম গ্রুপস বইটির সহ-লেখক (কেমব্রিজ ইউনিভার্সিটি প্রেস, ১৯৯৪)।   সম্মাননা    ইউসিআর একাডেমিক সিনেট থেকে ডক্টরাল ডিসার্টেশন অ্যাডভাইজার/মেন্টর পুরস্কার।  আমেরিকান ম্যাথমেটিক্যাল সোসাইটি ২০১৬ ফেলোদের ক্লাস।  সাইমনস ফেলো ২০১৯-২০২০।  ইনফোসিসের ভিজিটিং চেয়ার প্রফেসর, ইণ্ডিয়ান ইনস্টিটিউট অফ সায়েন্স, ২০১৯-২০২৩।   তথ্যসূত্র    বহিঃসংযোগ      বিষয়শ্রেণী:২০শ শতাব্দীর ভারতীয় নারী বিষয়শ্রেণী:ভারতীয় বংশোদ্ভূত মার্কিন ব্যক্তি বিষয়শ্রেণী:আমেরিকান ম্যাথমেটিকাল সোসাইটির সভ্য বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় গণিতবিদ বিষয়শ্রেণী:২০শ শতাব্দীর ভারতীয় গণিতবিদ বিষয়শ্রেণী:২১শ শতাব্দীর মার্কিন গণিতবিদ বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:অপর্যালোচিত অনুবাদসহ পাতা
প্রিন্স রবার্ট (রাউড ৫৫, চাইল্ড ৮৭), এছাড়াও লর্ড অ্যাবোর এবং মেরি ফ্লিন অথবা "হ্যারি সন্ডার্স" নামে পরিচিত, একটি প্রচলিত ইংরেজি ভাষার হত্যার গান,ফ্রান্সিস জেমস চাইল্ড, ইংরেজি এবং স্কটিশ জনপ্রিয় বল্যাডস, "প্রিন্স রবার্ট" যা সম্ভবত স্কটল্যান্ডে উদ্ভূত।  সংক্ষেপ প্রিন্স (অথবা আর্ল অথবা লর্ড) রবার্ট তার মায়ের ইচ্ছার বিরুদ্ধে বিবাহ করে এবং তার আশীর্বাদ চাইতে যায়। মা একটি বিষাক্ত মদ প্রস্তুত করে, নিজের ঠোঁটের কাছে আনে কিন্তু পান না করে তা তার পুত্রকে দেয়। পুত্রটি মারা যায়। বধূকে একটি খাবারের অজুহাতে ডেকে আনা হয় এবং তাকে খবরটি জানানো হয়, এবং বলা হয় তাকে তার স্বামীর সম্পত্তির কিছুই দেওয়া হবে না। সে তার স্বামীর সম্পত্তি না চেয়ে তার আঙুলে পরানো আংটিটি চায়, যেটি পাওয়ার জন্য সে প্রতিশ্রুত হয়েছিল। কিন্তু এমনকি সেটিও তাকে দেয়া হয় না। সে মারা যায় এবং তারা একসাথে সমাধিস্থ হয়।  প্রধান বৈশিষ্ট্য ফ্রান্সিস জেমস চাইল্ড উল্লেখ করেন যে অন্যান্য বল্যাডে এমন একটি মা রয়েছে যিনি তার ছেলেকে একটি ম্যাচের কারণে বিষে হত্যা করেন, তবে তিনি এইটি ছাড়া অন্য কোনো গানের সাথে তুলনা করেননি।ফ্রান্সিস জেমস চাইল্ড, দ্য ইংলিশ অ্যান্ড স্কটিশ পপুলার বল্যাডস, খণ্ড ২, পৃ. ২৭৯, ডোভার পাবলিকেশনস, নিউ ইয়র্ক ১৯৬৫  উইলির লেডিও মা-বাবার শত্রুতার বিষয়ক একটি গান।  বিষক্রেতা যে তার নিজস্ব বিষ পান করার অভিনয় করে, তা স্কটিশ পরী কাহিনী গোল্ড-ট্রি অ্যান্ড সিলভার-ট্রিতেও পাওয়া যায়।  প্রচলিত রেকর্ডিং শুধুমাত্র দুটি প্রচলিত রেকর্ডিং এই বল্যাডের রেকর্ড করা হয়েছে, দুটি পৃথক সময়ে টম মুনেলি দ্বারা ১৯৭০ সালে কো. ডাবলিন, আয়ারল্যান্ড থেকে সংগ্রহ করা হয়েছিল। একজন পরিবেশনকারী ছিলেন জিম কেলি এবং অন্যজন ছিলেন ফ্র্যাঙ্ক ফেনি, যদিও মনে হয় কেলি তার সংস্করণটি ফেনি থেকে শিখেছেন।  আধুনিক রেকর্ডিং  পেগি সিগার, নো টাইম লাইক দ্য প্রেজেন্ট (১৯৭৬)  জ্যাকি ওটস, জ্যাকি ওটস (২০০৬)  ইওয়ান ম্যাকলেন্নান, স্টোরিজ স্টিল আনটোল্ড (২০১৪)  ল্যাঙ্কাম, ফলস ল্যাঙ্কাম (২০২৩)  তথ্যসূত্র  বিষয়শ্রেণী:চাইল্ডের লোকগাথা বিষয়শ্রেণী:হত্যার গান বিষয়শ্রেণী:কল্পনাপ্রসূত প্রিন্স
ইয়েকাতেরিনবুর্গ সময় (ওয়াইইকেটি) হলো একটি সময় অঞ্চল, যেটি ইউটিসি হতে ৫ ঘণ্টা এগিয়ে (ইউটিসি+৫) এবং মস্কো সময় হতে ২ ঘণ্টা এগিয়ে (এমএসকে+২)।  ২০১১ সালে, রাশিয়া সারাবছরের জন্য দিবালোক সংরক্ষণ সময়ে স্থানান্তরিত হয়। শীতকালে ইউটিসি+৫ এবং গ্রীষ্মকালে ইউটিসি+৬-এ পরিবর্তনের পরিবর্তে, ২০১৪ সাল পর্যন্ত ইয়েকাটেরিনবার্গ সময় ইউটিসি+৬-এ নির্ধারিত করা হয়। অতঃপর ২০১৪ সালের অক্টোবরে রাশিয়ার প্রধানমন্ত্রী ভ্লাদিমির পুতিন ঘোষণা করে ইয়েকাটেরিনবার্গ সময় পুনরায় পরিবর্তন করে ইউটিসি+৫ নির্ধারণ করেন।  রাশিয়ার উরাল যুক্তরাষ্ট্রীয় জেলাসমুহে ও ভলগা যুক্তরাষ্ট্রীয় জেলার বাশকর্তোস্তান, ওরেনবুর্গ প্রদেশ এবং প্রেম ক্রাইয়ে ইয়েকাটেরিনবার্গ সময় প্রযোজ্য।   আরো দেখুন   রাশিয়ায় সময়  এশিয়া/ইয়েকাটেরিনবার্গ   তথ্যসূত্র   বিষয়শ্রেণী:সময় অঞ্চল বিষয়শ্রেণী:রাশিয়ায় সময়
মোহাম্মদ স্কুল বা মোহাম্মদ স্কুল অব আটলান্টা মার্কিন যুক্তরাষ্ট্রের জর্জিয়া অঙ্গরাজ্যের আটলান্টার নিকটবর্তী ডিকালব কাউন্টিতে অবস্থিত বেসরকারি স্কুল ব্যবস্থানা সংঘ। সংঘটি ৩কে-১২ ভিত্তিক পর্যায়ে পাঠদান করায়।"Contact Us ." Mohammed Schools. Retrieved on September 28, 2011. "735 Fayetteville Road, Atlanta, Georgia 30316" এটি পূর্ব আটলান্টা অঞ্চলে অবস্থিত।"Muslims celebrate sacred day ." Atlanta Journal-Constitution. February 11, 2003. Retrieved on September 28, 2011. "[...]and the school [Mohammed Schools in East Atlanta][...]"  স্কুলগুলি ইসলামের আটলান্টা মসজিদ দ্বারা পরিচালিত হয়। ২০০১ সালের হিসাবে প্রায় ৩০০ ছাত্র বিদ্যালয়ে ভর্তি রয়েছে। "MOHAMMED SCHOOLS: Community help makes gym a reality." Atlanta Journal-Constitution. June 14, 2001. Retrieved on September 28, 2011. "About 300 students attend the Mohammed Schools operated by the Atlanta Masjid of AlIslam" and "at WD Mohammed High School a private Islamic school in East Atlanta[...]"  স্কুল ব্যবস্থানা সংঘের অন্তর্ভুক্ত প্রাথমিক এবং মধ্যবিদ্যালয়গুলিকে সিস্টার ক্লারা মোহাম্মদ স্কুল বলা হয়"History ." Mohammed Schools. Retrieved on September 28, 2011. এবং  মোহাম্মদ বিদ্যালয়ের উচ্চ বিদ্যালয়টি ওয়ারিথ দীন মোহাম্মদ উচ্চ বিদ্যালয় (ডাব্লুডিএমএইচ)। এটি মেট্রো আটলান্টায় একমাত্র কে -১২ ভিত্তিক ইসলামিক স্কুল। "Islamic school plans overhaul of K-12 campus ." Atlanta Journal-Constitution. August 5, 1999. Retrieved on September 28, 2011. "[...]occurs inside the school on the only K12 Islamic campus in Atlanta"   ইতিহাস  ১৯৮০ সালে ক্লারা মোহাম্মদ স্কুল হিসাবে স্কুল ব্যবস্থানা সংঘটি প্রতিষ্ঠিত হয়েছিল।"Quick Facts." Mohammed Schools. Retrieved on September 28, 2011. ১৯৮৯ সালে উচ্চ বিদ্যালয়টিকে ওয়ার্থ দ্বীন মোহাম্মদ নামকরণ করা হয়েছিল।  নব্বইয়ের দশকে কর্তৃপক্ষ ঘোষণা করেছিল যে এটিকে ঢেলে সাজানো হবে। ১৯৯৮ সালে একটি নতুন ব্যায়ামাগারের জন্য একটি ভিত্তিপ্রস্তর স্থাপন করা হয়েছিল। "Where you live." Atlanta Journal-Constitution. April 25, 1998. D04. Retrieved on September 28, 2011. "The Mohammed Schools on Fayetteville Road break ground today on a new gym[...]" সংস্কারটি ছয় মাসের প্রকল্প হিসাবে নির্ধারিত ছিল, তবে অনুদান এবং স্বেচ্ছাসেবীদের মধ্যে ওঠানামার কারণে সমাপ্তি আরও বেশি সময় নেয়। ২০০১ সালে শ্রেণিকক্ষ, ব্যায়ামাগার এবং বিজ্ঞান গবেষণাগারগুলির সংস্কারটি শেষ হয়েছিল।   ২০০৭ সালের হিসাবে মোহাম্মদ স্কুলগুলিতে বিশেষ শিক্ষার কোন শিক্ষক নেই।"Voucher schools' quality may vary State says program for disabled students doesn't require special ed qualifications." Atlanta Journal-Constitution. July 12, 2007. B1. Retrieved on September 28, 2011. "The Mohammed Schools of Atlanta, for example, has no special education teachers."   খেলাধুলা  প্রতিস্থানে বিভিন্ন ধরনের খেলাধুলার ব্যবস্থা রয়েছে। যেগুলোর মধ্যে উল্লেখযোগ্যগুলো হলঃ বাস্কেটবল, ড্রিল টিম, গল্ফ, ফুটবল, ট্র্যাক এবং ফিল্ড।   তথ্যসূত্র    বহিঃসংযোগ   মোহাম্মদ স্কুল  বোন ক্লারা মোহাম্মদ স্কুল (সংরক্ষণাগার)  বিষয়শ্রেণী:১৯৮০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:মার্কিন যুক্তরাষ্ট্রের ইসলামি শিক্ষাপ্রতিষ্ঠান